***ΚΑΤΕΡΙΝΑ Κ ΣΑΡΡΗ***

***Καθηγήτρια στη Διοίκηση Επιχειρήσεων-Επιχειρηματικότητα***

***Πανεπιστήμιο Μακεδονίας***

**Σύντομο βιογραφικό**

Η Κατερίνα Σαρρή είναι Οικονομολόγος, καθηγήτρια στη Διοίκηση Επιχειρήσεων-Επιχειρηματικότητα, στο Πανεπιστήμιο Μακεδονίας.

Ασχολείται ενεργά με την προώθηση της επιχειρηματικότητας και της καινοτομίας με έμφαση στη νεοφυή επιχειρηματικότητα και τα οικοσυστήματα καινοτομίας. Είναι επιστημονικά υπεύθυνη και συντονίστρια για τη χώρα μας του προγράμματος GUESSS για τη νεανική επιχειρηματικότητα, συντονίστρια της Θεματικής Ενότητας «Θεωρία Επιχειρηματικότητας & Καινοτομίας» για το Ελληνικό Ανοιχτό Πανεπιστήμιο (ΕΑΠ), υπήρξε επιχειρηματίας, έχει εργαστεί ως Σύμβουλος Επιχειρήσεων και μέλος του Δ.Σ. του Κέντρου Εργάνη για την Γυναικεία και Νεανική επιχειρηματικότητα .

Για περισσότερα από 30 χρόνια διδάσκει σε Ελληνικούς και ξένους εκπαιδευτικούς οργανισμούς τριτοβάθμιας εκπαίδευσης σε Προπτυχιακό και Μεταπτυχιακό επίπεδο, καθώς και σε Νομικά Πρόσωπα Ιδιωτικού και Δημόσιου Δικαίου. Είναι Αξιολογήτρια Προγραμμάτων και Εκπαιδευτικών ιδρυμάτων του εξωτερικού, Επιστημονικά υπεύθυνη σε Εθνικά και Ευρωπαϊκά Ερευνητικά Προγράμματα, Κριτής & Editor Διεθνών Επιστημονικών Περιοδικών με μεγάλο αριθμό ετεροαναφορών στο δημοσιευμένο ερευνητικό της έργο. Έχει συγγράψει ή συν-συγγράψει 7 βιβλία- πανεπιστημιακά εγχειρίδια σε περισσότερα από 40 πανεπιστημιακά τμήματα

Παράλληλα με την επιστημονική της δραστηριότητα, έχει συνεισφέρει στην ενίσχυση της επιχειρηματικότητας, της καινοτομίας και της ένταξης των γυναικών και των νέων στην αγορά εργασίας μέσα από τη συμμετοχή της σε θεσμικές θέσεις: Είναι ιδρύτρια του Εργαστηρίου Επιχειρηματικότητας στο Πανεπιστήμιο Μακεδονίας, το οποίο και διευθύνει, Concept Founder του Social Innovation Hackathon και συνεδρίων για την Παιδαγωγική της Επιχειρηματικότητας & της Καινοτομίας, Μέλος της Επιστημονικής Επιτροπής Δεξιοτήτων Εργατικού Δυναμικού του Υπουργείου Εργασίας & Κοινωνικών Υποθέσεων, Μέλος του ΔΣ της Εταιρίας Διοίκησης Επιχειρήσεων Βόρειας Ελλάδας (ΕΔΕΒΕ) και πρόεδρος του Ινστιτούτου Ισότητας, Μέλος της Επιτροπής Μεταφοράς Τεχνολογίας, Καινοτομίας και Νεοφυούς Επιχειρηματικότητας  του Πανεπιστημίου Μακεδονίας, Πρόεδρος της Επιτροπής Ισότητας Φύλων και Καταπολέμησης των Διακρίσεων του Πανεπιστημίου Μακεδονίας. Παράλληλα έχει διατελέσει μέλος του Εθνικού Συμβουλίου Ισότητας των Φύλων της Γ. Γ. Δημογραφικής και Οικογενειακής Πολιτικής και Ισότητας των Φύλων, μέλος της Επιστημονικής Επιτροπής για την καταπολέμηση της βίας κατά των γυναικών της Γ.Γ.Δ.Ο.Π.Ι, & μέλος του ΔΣ της Εταιρίας Διαβαλκανικής Συνεργασίας Γυναικών- κέντρο UNESCO.

Το έργο της επικεντρώνεται στη διασύνδεση της επιστημονικής γνώσης με την επιχειρηματικότητα, την καινοτομία, την κοινωνική ενδυνάμωση και ειδικότερα την καλλιέργεια επιχειρηματικής κουλτούρας, νεοφυούς επιχειρηματικότητας και οικοσυστημάτων καινοτομίας με ιδιαίτερη έμφαση στην προετοιμασία και την ενίσχυση της συμμετοχής των νέων και των γυναικών στην οικονομία και την αγορά εργασίας.